**Zápisnica zo zasadnutia Obecného zastupiteľstva vo Veselom**

**zo dňa 12. októbra 2020**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

 5. Územný plán obce Veselé

 6. Prevádzkový poriadok pohrebiska

 7. Zmena rozpočtu obce Veselé na rok 2020

 8. Rôzne

 9. Diskusia

 10. Záver

1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, za neúčasť sa ospravedlnila poslankyňa Lucia Strečanská, za oneskorený príchod sa ospravedlnil poslanec Svetozár Benedikovič. Zastupiteľstvo bolo uznášaniaschopné.

2. V. Šipková, starostka obce, predložila návrh programu zasadnutia.

3. V. Šipková predložila návrh na určenie overovateľov zápisnice poslancov Miloša Adamca a Adrianu Duračkovú, zapisovateľku zápisnice Danielu Michalčíkovú.

4. Uznesenia zo zasadnutia obecného zastupiteľstva zo dňa 30. 6. 2020 predložila hlavná kontrolórka obce Mária Horinová.

5. Starostka obce oboznámila poslancov OZ o postupe prác na vybavovaní územného plánu obce. Územný plán obce Veselé je v štádiu vypracovania odborného posudku k správe o hodnotení vplyvu strategického dokumentu, ktoré vypracováva Ing. Franeková a uvedená správa sa predkladá na Okresný úrad, odbor životného prostredia.

6. Návrh všeobecne záväzného nariadenia obce Veselé č. 1/2020 Prevádzkový poriadok pohrebiska predložila starostka obce. Návrh bol zverejnený na webovej stránke obce i na úradnej tabuli.

7. Návrh na zmenu rozpočtu na rok 2020 predložila účtovníčka Obecného úradu vo Veselom p. Michalčíková Daniela. Tvorí prílohu zápisnice.

8. Starostka obce predložila na schválenie predaj pozemku p. č. 231 zastavané plochy a nádvoria vo výmere 36 m2 za cenu 10,50 €/m2 žiadateľovi: Zdenko Bokor, bytom Veselé 381 a manž. Zuzana Bokorová rod. Drietomská, Veselé 40, podľa zverejneného zámeru obce Veselé. Zároveň predložila žiadosť menovaných na možnosť pripojenia novostavby rodinného domu na jestvujúcu žumpu, ktorá bola súčasťou rodinného domu č. 256.

Starostka obce predložila poslancom žiadosť Dagmar Hrončekovej bytom Veselé 56 o predaj parcely č. 1733/5 vo výmere 7 m2, vo vlastníctve obce Veselé. Parcela bola zameraná Geometrickým plánom na zameranie skutkového stavu na parc. č. 41/4, 41/32, číslo plánu 670-33/2020, vyhotoveným Milanom Kollárom, geodetom, Dubovany č. 243, zo dňa 3. 9. 2020 bola parcela reg. C č. 1733/1-zastavaná plocha a nádvorie vo výmere 29090 m2 vedená na LV 900 vo vlastníctve obce Veselé parcela reg. C č. 41/4 zastavaná plocha a nádvorie vo výmere 270 m2 vedená na LV 237 vo vlastníctve Dagmar Hrončekovej rod. Dovinovej, Veselé 56, rozdelená na parcelu 1733/1 zastavané plochy a nádvoria vo výmere 29057 m2 a parcelu 1733/5 zastavané plochy a nádvoria vo výmere 7 m2, parcelu 41/4 zastavaná plocha a nádvorie vo výmere 140 m2 a parc. 41/32 zastavaná plocha a nádvorie vo výmere 156 m2.

Žiadateľ zároveň žiada o odpredanie časti parcely č. 41/7, na ktorú mu presahuje stavba prístrešku k rodinnému domu. K  žiadosti nebolo prijaté uznesenie, pretože poslanci obecného zastupiteľstva sa oboznámia so skutočným stavom osobne na uvedenej parcele.

Starostka obce predložila žiadosť Bc. Ondreja Porubského, Veselé 331 o povolenie na zbúranie obecného múru pred pozemkom č. p. 163/1 a povolenie vjazdu na p. č. 163/1. Žiadosti tvoria prílohu zápisnice.

Starostka obce predložila na schválenie opravné uznesenie. Jedná sa o opravu uznesení č. 33/2019 z 23. 10. 2019 a 46/2019 zo dňa 16. 12. 2019.

Dôvodom je prerušené konanie pred katastrálnym odborom Okresného úradu Piešťany, vzhľadom na v schválených uzneseniach opomenutú parcelu reg. „C“ parc. č. 41/28 o výmere 108 m2 v k. ú. Veselé.

Starostka obce informovala, že na základe upozornenia Ministerstva investícií, regionálneho rozvoja a informatizácie SR, obec Veselé odoslala oznámenie o posune časového harmonogramu realizácie hlavných aktivít projektu Wifi pre Teba. Nakoľko kontrola verejného obstarania nebola dokončená, obec Veselé schvaľovala zmeny v projekte. Predmetom zmeny je posun realizácie hlavných aktivít projektu. Zmena nebude mať vplyv na rozpočet projektu. Pôvodné znenie:

Začiatok realizácie hlavných aktivít projektu: 3/2019

Ukončenie realizácie hlavných aktivít projektu: 2/2020

Navrhované znenie:

Začiatok realizácie hlavných aktivít projektu: 11/2020

Ukončenie realizácie hlavných aktivít projektu: 10/2021.

Starostka obce informovala obecné zastupiteľstvo o možnosti obcí podať žiadosť na Ministerstvo financií SR o bezúročnú návratnú finančnú výpomoc. Podľa § 17 odst. 6 zákona č. 583/2004 Z. z. o rozpočtových pravidlách územnej samosprávy v znení neskorších predpisov môže obec na plnenie svojich úloh prijať návratné zdroje financovania. Dôvodom na prijatie finančnej výpomoci je výpadok dane z príjmov fyzických osôb v roku 2020 a následne nižšia suma príjmov subjektami územnej samosprávy na výkon ich samosprávnych pôsobností. Hlavná kontrolórka obce Veselé vydala stanovisko hlavného kontrolóra k dodržaniu podmienok na prijatie návratných zdrojov financovania vo výške 20000,00 €.

Predložila Stanovisko hlavného kontrolóra obce Veselé k dodržaniu podmienok na prijatie návratných zdrojov financovania. Stanovisko hlavného kontrolóra tvorí súčasť zápisnice.

Poslankyňa Adriana Duračková sa informovala o  ochranné pásmo ČOV. Odpoveď – podľa normy STN 75 6401 ktorou sa vymedzuje pásmo hygienickej ochrany medzi ČOV a súvislou bytovou zástavbou vzdialenosť je cca 200 m.

Obce čaká od budúceho roka nová povinnosť. Zákon už v súčasnosti od samospráv vyžaduje triedený zber biologicky rozložiteľných kuchynských odpadov z domácností (KBO), no od januára 2021 novela ruší výnimku, na základe ktorej sa dosiaľ obce tejto povinnosti vyhýbali – ekonomickú neúnosnosť triedenia. Na zberných hniezdach pribudne ďalší kontajner na kuchynský odpad. Jeho pravidelný vývoz bude zabezpečovať zazmluvnená firma, v zimných mesiacoch 1 x týždenne, v letných 2 x týždenne, prípadne podľa potreby.

Starostka obce predložila

Uznesenie komisie podľa § 4 VZN obce Veselé č. 8/2013 o nakladaní s nájomnými bytmi pre občanov č. 3/2020

komisia

1. berie na vedomie
2. Žiadosť Jána Ivana Filipesika a manž. Dominiky Filipesikovej bytom Veselém 446 o opakované uzatvorenie nájomnej zmluvy
3. schvaľuje

Opakované uzavretie nájomnej zmluvy s nájomníkom Ján Ivan Filipesik a manž. Dominika Filipesiková, bytom Veselé 446, predmetom ktorej je nájom bytu č. 5 v bytovom dome s. č. 446 od 1. 11. 2020.

Prítomných 6 členov

Schválilo 6 členov

**Uznesenia Obecného zastupiteľstva vo Veselom zo dňa**

**12. 10. 2020**

 **Uznesenie Obecného zastupiteľstva vo Veselom č. 17/2020**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 12. 10. 2020

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 18/2020**

Obecné zastupiteľstvo vo Veselom

1. určuje

overovateľov zápisnice poslancov Miloša Adamca a Adrianu Duračkovú, zapisovateľku zápisnice Danielu Michalčíkovú.

1. berie na vedomie

predložené uznesenia Obecného zastupiteľstva zo dňa 30. 6. 2020

Prítomní 5 poslanci

Schválili 5 poslanci

**Uznesenie Obecného zastupiteľstva vo Veselom č. 19/2020**

Obecné zastupiteľstvo vo Veselom

súhlasí

s pripojením novostavby rodinného domu na parcele 227 zastavané plochy v obci Veselé, k. ú. Veselé, vo vlastníctve Zdenka Bokoru bytom Veselé 381 a manž. Zuzany Bokorovej rod. Drietomskej bytom Veselé 40 na existujúcu betónovú žumpu vybudovanú na parcele č. 1733/1 zastavané plochy vo vlastníctve obce Veselé, do možnosti napojenia uvedenej nehnuteľnosti na obecnú kanalizáciu.

Prítomní 6 poslanci

Schválili 5 poslanci

Zdržala sa hlasovania poslankyňa Zuzana Bokorová

**Uznesenie Obecného zastupiteľstva vo Veselom č. 20/2020**

Obecné zastupiteľstvo vo Veselom

 schvaľuje

predaj pozemku vo vlastníctve obce Veselé, vlastnícky podiel 1/1, v katastrálnom území Veselé, LV 900, parcela registra C č. 231 zastavané plochy a nádvoria vo výmere 36 m2 za cenu 10,50 € za m2, t. z. dohodnutá kúpna cena za pozemok je 378,00 €, Zdenkovi Bokorovi, bytom Veselé 381 a manž. Zuzane Bokorovej rod. Drietomskej, bytom Veselé 40, do bezpodielového spoluvlastníctva manželov, z dôvodu hodného osobitného zreteľa.

Geometrickým plánom na oddelenie pozemku p. č. 231, číslo plánu 78/2020, vyhotoveným Geo-Haj, s. r. o. Piešťany, Vajanského 1976/14 zo dňa 18. júna 2020 bola parcela reg. C č. 231-zastavané plochy a nádvoria vo výmere 52 m2 a parcela reg. C č. 1733/1 zastavané plochy a nádvoria vo výmere 9090 m2 vo vlastníctve obce Veselé rozdelená na parcelu 231 zastavané plochy a nádvoria vo výmere 36 m2 a parcelu 1733/1 zastavané plochy a nádvoria vo výmere 9106 m2.

Žiadateľ je vlastníkom nehnuteľnosti a to parcely reg. C č. 227- zastavané plochy a nádvoria v k. ú. Veselé. Na uvedenom pozemku asanoval starý rodinný dom s. č. 256 a má podanú žiadosť na obci Veselé o vydanie stavebného povolenia na výstavbu nového rodinného domu na uvedenej parcele.

Parcela č. 231 bezprostredne susedí s parcelou č. 227 a tvorí s ňou pravidelný celok. Doposiaľ bola užívaná pôvodnými vlastníkmi nehnuteľnosti vo viere, že je súčasťou ich nehnuteľnosti a to parcely č. 227. Predajom sa upraví a zlepší uličný pohľad na nehnuteľnosť a vyrieši odstavné stojisko motorového vozidla k novopostavenému rodinnému domu žiadateľa podľa § 8 odst. 2 Vyhlášky 532/2002 Ministerstva životného prostredia SR v znení neskorších noviel a predpisov v súlade s normou STN 73-6110 Z1, Z2. Pre obec Veselé je pozemok prebytočný.

Prítomní 6 poslanci

Schválili 5 poslanci

Zdržala sa hlasovania poslankyňa Zuzana Bokorová

**Uznesenie Obecného zastupiteľstva vo Veselom č. 21/2020**

Obecné zastupiteľstvo vo Veselom

schvaľuje

Všeobecne záväzné nariadenie obce Veselé č. 1/2020, ktorým sa vydáva Prevádzkový poriadok pohrebiska vo Veselom.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 22/2020**

Obecné zastupiteľstvo vo Veselom

Schvaľuje

zmenu rozpočtu obce Veselé na rok 2020. Rozpočet príjmov celkom 815054,32 €. Rozpočet výdavkov celkom 815054,32 €.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 23/2020**

Obecné zastupiteľstvo vo Veselom

Berie na vedomie

Informácie starostky obce Veselé o postupe prác na spracovaní územného plánu obce Veselé.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 24/2020**

Obecné zastupiteľstvo vo Veselom

Berie na vedomie

Žiadosť Dagmar Hrončekovej bytom Veselé 56 o odpredaj časti nehnuteľností vo vlastníctve obce Veselé.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 25/2020**

Obecné zastupiteľstvo vo Veselom

1. Súhlasí

S asanáciou oporného múru na parcele č. 1733/1 zastavaná plocha a nádvorie vo vlastníctve obce Veselé za dodržania bezpečnostných a stavebných predpisov, na náklady žiadateľa Bc. Ondreja Porubského, bytom Veselé 331.

1. Súhlasí

S budovaním vjazdu k parcele č. 163/1, cez parcelu 1733/1 zastavaná plocha a nádvorie vo vlastníctve obce Veselé za dodržania bezpečnostných a stavebných predpisov, na náklady žiadateľa Bc. Ondreja Porubského, bytom Veselé 331.

Prítomní 6 poslanci

Schválili 6 poslanci

**Opravné uznesenie Obecného zastupiteľstva vo Veselom č. 26/2020**

Obecné zastupiteľstvo v obci Veselé

schvaľuje

1. Opravné uznesenie č. 26/2020/A, ktorým sa mení a dopĺňa Uznesenie č. 33/ 2019 zo zasadnutia Obecného zastupiteľstva v obci Veselé zo dňa 23. 10. 2019, ktoré po zmene a doplnení znie nasledovne:

Obecné zastupiteľstvo v obci Veselé

1. **Prerokovalo**

 **zámer obce Veselé zameniť nehnuteľný majetok obce Veselé,** a to:

- parcelu reg. „C“ KN, parc. č. 41/29 o výmere 163 m², druh pozemku: záhrada, ktorá vznikla rozčlenením pôvodnej parcely reg. „C“ KN parc. č. 41/3 o výmere 964 m2, zapísanej v k. ú. Veselé na liste vlastníctva č. 900 vo vlastníctve obce Veselé na základe Geometrického plánu č. 055/2019 na oddelenie pozemkov p. č. 41/29-31, ktorý bol úradne overený dňa 09. 08. 2019 pod č.: G1-566/2019 v k. ú. Veselé, obec Veselé, okres Piešťany, vyhotoveným dňa 16. 07. 2019, Ľubomír Krajčovič – Merkl, IČO: 45320187, autorizačne overeným dňa 17. 07. 2019 Ing. Jaroslav Režnák a úradne overeným na Okresnom úrade Piešťany dňa 09. 08. 2019, číslo overenia G1-566/2019 Ing. Eva Gonová (ďalej ako „Geometrický plán“)

za nehnuteľný majetok vo vlastníctve Milana Sciranku, bytom 81104 Bratislava, Leškova 3018/10 a to:

- **parcelu reg. „C“ KN, č. 41/31 o výmere 57 m², druh pozemku: záhrada, ktorá vznikla, rozčlenením pôvodnej parcely** reg. „C“ KN parc. č. 41/17 o výmere 1760 m2, nachádzajúca sa v katastrálnom území Veselé, obec Veselé, okres Piešťany, zapísaná na liste vlastníctva č. 1242, vedený katastrálnym odborom Okresného úradu Piešťany **a**

- **parcelu reg. „C“ KN, parc. č. 41/28 o výmere 108 m2,** druh pozemku záhrada, spôsob využitia 4, umiestnenie pozemku 1, nachádzajúca sa v katastrálnom území Veselé, obec Veselé, okres Piešťany, zapísaná na liste vlastníctva č. 1242, vedený katastrálnym odborom Okresného úradu Piešťany,

**z dôvodu hodného osobitného zreteľa, a to dlhodobé užívanie nehnuteľného majetku vo vlastníctve**  Milana Sciranku, bytom 81104 Bratislava, Leškova 3018/10

**obcou Veselé – uložením vybudovanej prípojky obecnej kanalizácie k budove č. 55 – zdravotné stredisko.**

(ďalej ako „**Zámer obce Veselé**“)

**2. schvaľuje**

podľa § 9 ods. 2 písm. a) a c) zákona č. 138/1991 Zb. o majetku obcí v znení neskorších predpisov **Zámer obce Veselé**  a spôsob prevodu majetku obce Veselé na základe Zámennej zmluvy, ktorá bola v úplnom znení dňa 17. 12. 2019 zverejnená na internetovej stránke obce [www.vesele.sk](http://www.vesele.sk)

B. Opravné uznesenie č. 26/2020/B, ktorým sa mení a dopĺňa Uznesenie č. 46/2019 zo zasadnutia Obecného zastupiteľstva v obci Veselé zo dňa 16. 12. 2019, ktoré po zmene a doplnení znie nasledovne:

Obecné zastupiteľstvo vo Veselom

 **schvaľuje**

**uzatvorenie zámennej zmluvy medzi:**

**OBEC VESELÉ**, IČO: 00 313 165, so sídlom: 922 08 Veselé 346, v zastúpení Viera Šipková, starostka obce (ďalej ako „účastník 1“)

a

**Milan Sciranka, bytom** 811 04 Bratislava, Leškova 3018/10

(ďalej ako „účastník 2“)

**predmetom ktorej sú nasledovné nehnuteľnosti:**

Geometrickým plánom č. 055/2019 na oddelenie pozemkov p. č. 41/29-31, ktorý bol úradne overený dňa 09. 08. 2019 pod č.: G1-566/2019 v k. ú. Veselé, obec Veselé, okres Piešťany, vyhotoveným dňa 16. 07. 2019, Ľubomír Krajčovič – Merkl, IČO: 45320187, autorizačne overeným dňa 17. 07. 2019 Ing. Jaroslav Režnák a úradne overeným na Okresnom úrade Piešťany dňa 09. 08. 2019, číslo overenia G1-566/2019 Ing. Eva Gonová (ďalej ako „**Geometrický plán**“) **novovytvorená** **parcela reg. „C“ parc. č. 41/29 o výmere 163 m2**, druh pozemku záhrada, kód 4, nachádzajúca sa v katastrálnom území Veselé, obec Veselé, okres Piešťany, vo výlučnom **vlastníctve účastníka 1** v spoluvlastníckom podiele o veľkosti 1/1

 **a**

Geometrickým plánom **novovytvorená** **parcela reg. „C“ parc. č. 41/31 o výmere 57 m2**, druh pozemku záhrada, kód 4, nachádzajúca sa v katastrálnom území Veselé, obec Veselé, okres Piešťany, vo výlučnom **vlastníctve účastníka 2** v spoluvlastníckom podiele o veľkosti 1/1 **a** **parcela reg. „C“ parc. č. 41/28 o výmere 108 m2,** druh pozemku záhrada, spôsob využitia 4, umiestnenie pozemku 1, nachádzajúca sa v katastrálnom území Veselé, obec Veselé, okres Piešťany, zapísaná na liste vlastníctva č.1242, vedený katastrálnym odborom Okresného úradu Piešťany, vo výlučnom **vlastníctve účastníka 2** v spoluvlastníckom podiele o veľkosti 1/1;

**pričom rozdiely medzi cenami pôvodných parciel, cenami podielov v parcelách a cenami parciel získaných touto zmluvou sa v peniazoch nevyrovnávajú.**

(ďalej ako „**Zámenná zmluva**“)

**Dôvodom opravného uznesenia je prerušené konanie pred katastrálnym odborom Okresného úradu Piešťany, vzhľadom na v schválených uzneseniach opomenutú parcelu reg. „C“ parc. č. 41/28 o výmere 108 m2 v k. ú. Veselé.**

Zámenná zmluva bola v úplnom (správnom) znení dňa 17.12.2019 zverejnená na internetovej stránke obce [www.vesele.sk](http://www.vesele.sk)

Prítomní 6 poslanci

Schváli 6 poslanci

**Opravné uznesenie bolo schválené 3/5 väčšinou všetkých poslancov**

**Uznesenie Obecného zastupiteľstva vo Veselom č. 27/2020**

Obecné zastupiteľstvo vo Veselom

schvaľuje

Uzavretie Zmluvy o návratnej finančnej výpomoci poskytovanej v súlade s § 13 a násl. Zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 262 ods. 1 v spojení s 269 ods. 2 Obchodného zákonníka, medzi zmluvnými stranami: Ministerstvo financií Slovenskej republiky, Štefanovičova 5, 81782 Bratislava, zastúpené Radovanom Majerským, generálnym riaditeľom sekcie rozpočtovej politiky, IČO: 00151742 a Obec Veselé, Veselé 346, IČO: 00313165, zastúpená starostkou obce Vierou Šipkovou.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 28/2020**

Obecné zastupiteľstvo vo Veselom

Berie na vedomie

Stanovisko hlavného kontrolóra obce Veselé k dodržaniu podmienok na prijatie návratných zdrojov financovania.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 29/2020**

Obecné zastupiteľstvo vo Veselom

 schvaľuje

Opakované uzavretie nájomnej zmluvy s nájomníkom Jánom Ivanom Filipesikom a manž. Dominikou Filipesikovou, bytom Veselé 446, predmetom ktorej je nájom bytu v bytovom dome s. č. 446, číslo bytu 5, od 1. 11. 2020.

Prítomní 6 poslanci

Schválili 6 poslanci

Vo Veselom 12. 10. 2020

Viera Šipková

Starostka obce

Zápisnicu zapísala: Daniela Michalčíková

Overovatelia zápisnice:

Miloš Adamec ...............................................................

Adriana Duračková ...............................................................